Igihe cyo gusaba serivisi z’ubuvuzi zerekeye ubutabazi 

bwihutirwa 

Reba kohari ibimenyetso biburira by’ubutabazi 

bwihutirwabya COVID-19. Niba hari umuntu ugaragaje 

bimwe mu bimenyetso bikurikira, shaka serivisi z’ubutabazi 

bwihutirwa ako kanya:

• Guhumeka bigoranye

• Ububabare cyangwa kokerwa bidashira mu gituza

• Gutakaza ubwenge

• Kuma iminwa cyangwa gukanyarara mu maso

• Kutabasha kubyuka cyangwa gukanguka

*Uru rutonde ntirukubiyemo ibimenyetso bishoboka byose. 

Hamagara muganga wawe mu gihe hari ibindi bimenyetso 

bikakaye cyangwa biguhangayikishije.

Hamagara 911 cyangwa uhamagare ikigo gitanga serivisi 

z’ubutabazi bw’ibanze kikwegereye: Menyesha ukwitabye 

ko uri gusaba serivisi zo kwita ku muntu ufite cyangwa 

ushobora kuba afite COVID-19.

CS 316120-U 06/25/2020

cdc.gov/coronavirus

Irinde gukwirakwiza COVID-19 niba urwaye

Verisiyo iboneka: https://www.cdc.gov/coronavirus/2019-ncov/if-you-are-sick/steps-when-sick.html

Niba urwaye cyangwa ukeka ko urwaye COVID-19, kurikiza 

akurikira kugira ngo wirinde kandi ufashe kurinda abantu bari mu 

rugo rwawe no mu muryango mugari.

Guma mu rugo uretse igihe ugiye gushaka 

serivisi z’ubuvuzi. 

• Guma mu rugo. Abenshi barwaye COVID-19 

ntibagaragaza ibimenyetso bikabije kandi 

bashobora no gukirira mu rugo hatabayeho 

gukenera serivisi z’ubuvuzi. Irinde kuva mu rugo, 

uretse igihe ugiye gushaka serivisi z’ubuvuzi. Irinde 

gusura ahantu hahurira abantu benshi.

• Iyiteho. Ruhuka kandi unywe amazi menshi. Fata imiti 

utandikirwa na muganga nka acetaminophen kugira ngo 

igufashe kumva umerewe neza.

• Jya ukomeza uvugane na muganga wawe. Banza 

uhamagare mbere yo guhabwa serivisi z’ubuvuzi. Ihutire 

gusaba serivisi z’ubuvuzi niba ugorwa no guhumeka, cyangwa 

ibindi bimenyetso biburira byihutirwa ibyo ari byo byose, 

cyangwa niba utekereza hakenewe ubutabazi bwihutirwa.

• Irinde serivisi z’ingendo rusange, gutwarana ku binyabiziga 

cyangwa tagisi.

Itandukanye n’abandi cyangwa amatungo 

mubana mu rugo. 

• Buri uko bishoboka, guma mu cyumba 

cyawe wenyine no kure y’abandi bantu 

n’amatungo mubana mu rugo. Ukwiye ndetse 

no kugira ubwiherero bwawe ukoresha 

wenyine, mu gihe bishoboka. Niba bibaye ngombwa ko waba 

uri hamwe n’abandi bantu cyangwa amatungo mu rugo 

cyangwa hanze yo mu rugo, ambara agapfukamunwa.

ɞ Reba COVID-19 n’Inyamaswa niba hari ibibazo 

ufite byerekeye inyamaswa zibana n’abantu, kuri: 

https://www.cdc.gov/coronavirus/2019-ncov/faq.

html#COVID19animals

ɞ Andi mabwiriza ku bantu baba mu bice bya hafi. (https://

www.cdc.gov/coronavirus/2019-hj ncov/daily-life-coping/

living-in-close-quarters.html) no ku bantu babana mu 

rugo (https://www.cdc.gov/coronavirus/2019-ncov/dailylife-coping/shared-housing/index.html).

Suzuma ibimenyetso byawe.

• Ibimenyetso bya COVID-19 bikubiyemo 

umuriro, inkorora, no guhumeka bigoranye 

ariko hashobora kuboneka n’ibindi 

bimenyetso

• Ubahiriza amabwiriza uhabwa n’umujyanama w’ubuzima 

wawe n’ishami rishinzwe ubuzima aho mutuye. Abashinzwe 

ubuzima aho mutuye batanga amabwiriza yo gusuzuma 

ibimenyetso no gutanga raporo y’amakuru.

Mbere yo kujya kwa muganga, 

banza umuhamagare. 

• Banza uhamagare. Serivisi zo 

kwisuzumisha nyinshi zirimo kwimurirwa 

amatariki cyangwa zigatangwa kuri tlefone 

cyangwa ubuvuzi bugakorwa mu buryo 

bw’iyakure.

• Niba ufitanye randevu idashobora gushyirwa ku yindi 

tariki, hamagara ibiro bya muganga wawe, maze ubabwire 

ko ufite cyangwa ushobora kuba ufite COVID-19.

Ambara agapfunkamunwa niba urwaye.

• Ugomba kwambara agapfukamunwa mu 

gihe ari ngombwa ko uba hafi y’abandi 

bantu cyangwa inyamaswa, harimo 

inyamaswa zibana n’abantu (no mu rugo).

• Singombwa ko wambara agapfukamunwa igihe uri 

wenyine. Niba utabasha kwambara agapfukamunwa 

(nk’urugero bitewe b’uko ugorwa no guhumeka), shaka ubundi 

buryo wakingira umunwa n’amazuru mu gihe witsamuye 

cyangwa ukoroye. Gerageza gusiga nibura intera ya ft6 

(metero 2) hagati yawe n’abandi bantu. Ibi bizafasha kurinda 

abakwegereye.

• Udupfukamunwa ntitwambikwa abana bari munsi y’imyaka 2, 

uwo ari we wese ufite ibibazo by’ubuhumekero, cyangwa undi 

wese utabasha kukiyambura.

Ikitonderwa: Mu gihe k’icyorezo cya COVID-19, udupfukamunwa 

twemejwe twateganirijwe abakozi b’ubuzima na bamwe mu 

barwayi ba mbere. Ushobora kwikorera agapfukamunwa 

wifashishije furari cyangwa bandana.
Korora cyangwa witsamure upfutse umunwa.

• Pfukisha agatambaro umunwa n’izuru byawe 

mu gihe ukoroye cyangwa witsamuye.

• Jugunya udatambaro twakoreshejwemu 

ngarani yabugenewe.

• Ihutire gukaraba intoki ukoresheje amazi meza n'isabune nibura 

mu gihe kingana n'amasegonda 20. Mu gihe nta sabune n’amazi 

bibonetse, hanaguza ibiganza byawe imiti yagenewe gusukura 

intoki igizwe na 60% bya arukoro.

Sukura intoki zawe kenshi.

• Karaba intoki kenshi ukoresheje amazi 

meza n'isabune nibura mu gihe kingana 

n'amasegonda 20. Ibi ni ingenzi cyane cyane 

nyuma yo gupfuna, gukorora cyangwa 

kwitsamura; kujya mu bwiherero; na mbere yo 

kurya cyangwa gutegura amafunguro.

• Koresha arukoro yagenewe gusukura intoki mu gihe isabune 

n’amazi bitabonetse. Koresha imiti yagenewe gusukura intoki 

igizwe na 60% bya arukoro, uyikwize ku biganza hose maze use 

n’uyikaraba kugeza igihe ibiganza byumukiye.

• Gukoresha isabune n’amazi meza ni yo mahitamo ya mbere 

meza, cyane cyane mu gihe ibiganza bigaragara ko byanduye.

• Irinde kwikora ku maso, ku izuru no ku munwa utaroga intoki.

Irinde gukoresha ibikoresho by’umuntu 

ku giti ke byo mu rugo.

• Irinde gusangiraamasahane, ibirahure byo 

kunywesha amazi, ibikoresho byo ku meza, 

amasume, cyangwa ibiryamirwa n’abandi bantu 

bo mu muryango.

• Oza ibi bikoresho neza nyuma yo kubikoresha ukoresheje 

isabune n’amazi meza cyangwa imashini yagenewe koza ibyombo.

Hanagura buri munsi ahantu “hakorwaho 

cyane” kurusha ahandi.

• Sukura kandi utere imitiahantu hakorwa 

cyane kurusha ahandi mu “cyumba urwariyemo” 

no mu bwiherero. Ushobora kureka undi muntu 

agasukura akanatera imiti ahantu rusange, ariko 

ntagere mu cyumba no mu bwiherero byawe.

• Niba umurwaza cyangwa undi muntu akeneye gusukura no 

gutera imiti mu cyumba cyangwa ubwiherero bw’umurwayi, 

agomba kubera buri uko bikenewe. Umurwaza cyangwa undi 

muntu agomba kwambara agapfukamunwa agategereza igihe 

kirekire gishoboka nyuma y’uko murwayi akoresha ubwiherero.

Ahantu hakorwaho kurusha ahandi ni nko kuri telefone, 

terekomande, kontwari, ameza, amapata y’inzugi, ibikorsho byo 

mu bwiherero, umusarani, mwandikisho, tabulete, n’utumeza 

two ku gitanda.

• Sukura kandi utere imiti ahantu hashobora kuba hari 

amaraso, amazirantoki, cyangwa ahari amatembabuzi yo 

mu mubiri

• Koresha imiti y’isuku yagenewe gusukura mu rugo n’iyica 

udukoko. Sukuza ahantu cyangwa igikoresho wifashishije 

isabune n’amazi meza cyangwa isabune y’amazi cyangwa iy’ifu 

niba hannduye. Maze ukoreshe umuti wica udukoko wagenewe 

gukoreshwa mu rugo.

ɞ Menya neza ko wubahirije amabwiriza ari ku gifuniko kugira 

ngo ukoreshe neza umuti wica udukoko. Imiti myinshi iba 

itanga inama yo gukomeza gutosa ahantu igihe kirekire kugira 

ngo byizerwe ko mikorobe zapfuye. Indi myinshi kandi iba iriho 

amabwiriza nk’ayo kwambara imfurebantoki no kumenya neza 

ko umuntu afite uburyo bwo kubona umwuka mwiza mu 

gihe ayikoresha.

ɞ Imiti myinshi yica udukoko yemewe ya EPA yagenewe 

gukoreshwa mu rugo ikora neza.

Igihe ushobora kwegera abandi nyuma yo 

kugira cyangwa gusa n’aho wari ufite COVID-19

Igihe ushobora kwegera abandi (isozwa ry’akato ko 

mu rugo) biterwa n’impamvu zitandukanye mu 

bihe bitandukanye.

• Ntekereza ko cyangwa nzi ko nagize COVID-19, kandi 

nagaragaje ibimenyetso

ɞ Ushobora kujya mu bandi nyuma 

§ y’iminsi 3 nta muriro ufite 

No mu gihe

§ ibimenyetso byagabanyije ubukana 

Na

§ nyuma y’iminsi 10 ibimenyetso bya mbere bigaragaye

ɞ Bitewe n’inama uhabwa na muganga wawe n’uburyo bwo 

gusuzuma buhari, ushobora kongera gusuzumwa kugira ngo 

harebwe ko waba ugifite COVID-19. Niba biteganyijwe ko 

uzasuzumwa, ushobora kuba hafi y’abandi mu gihe udafite 

umuriro, mu gihe ibimenyetso bitongereye ubukana, kandi 

ukagira ibizubizo bibiri bigaragaza ko utanduye, nibura nyuma 

y’amasaha 24.

• Nagaraje ko nanduye COVID-19 ariko nta bimenyetso nagize

ɞ Niba nta bimenyetso ukomeje kugaragaza, wajya mu bandi 

nyuma:

§ y’iminsi 10 umaze gusuzumwa

ɞ Bitewe n’inama uhabwa na muganga wawe n’uburyo bwo 

gusuzuma buhari, ushobora kongera gusuzumwa kugira ngo 

harebwe ko waba ugifite COVID-19. Niba biteganyijwe ko 

uzasuzumwa, ushobora kuba hafi y’abandi nyuma y’ibizubizo 

bibiri bigaragaza ko utanduye, nibura nyuma y’amasaha 24.

ɞ Niba ibimenyetso byawe byarongereye ubukana nyuma 

yo gusanga waranduye, kurikiza amabwiriza yagaragajwe 

muri “Ntekereza ko cyangwa nzi ko nagize COVID-19, kandi 

nagaragaje ibimenyetso.”

cdc.gov/coronavirus